বিয়ের আগেই রেগে আগুন দর্শনা

কলকাতা: ১৫ ডিসেম্বর সাতপাকে বাঁধা পড়বেন অভিনেত্রী দর্শনা বণিক ও অভিনেতা সৌরভ দাস। কিন্তু বিয়ের আগেই রেগে আগুন দর্শনা। জানেন কেন! ইতিমধ্যেই আইবুড়ো ভাত খেতে শুরু করেছেন টলিউডের এই জুটি। সোশ্যাল মিডিয়ায় এক ভিডিওতে দেখা গিয়েছে, অভিনেত্রীকে তাঁর কাছের বন্ধুরা মিলে আইবুড়ো ভাত খাওয়ানোর ব্যবস্থা করেছেন। সেখানে অভিনেত্রী শাড়ি পরে সেজেগুজে দাঁড়িয়ে। তাঁর জন্য সাজানো রয়েছে আইবুড়ো ভাতের থালি। অভিনেত্রী সেই আয়োজন দেখে রীতিমতো অবাক। এরপরই শুরু হয় একের পর এক মন্তব্য। কেউ বলেন, বাবা সারপ্রাইজ আইবুড়ো ভাতেও এত সাজগোজ! আবার কেউ বলেন, এমন সেজেগুজে সারপ্রাইজ নিতে কাউকে দেখিনি। চুপ থাকেননি অভিনেত্রীও। কমেন্ট সেকশনে গিয়ে কড়া জবাব দিলেন তিনি। বললেন, হে মূর্খের দল, আমি জানতাম ওরা আইবুড়ো ভাতের আয়োজন করেছে , কিন্তু এত সুন্দরভাবে করেছে সেটা জানতাম না। ওরা নিজের হাতে এমন ভালো ভালো রান্না করেছে সেটাও জানা ছিল না। আর আমরাও তো মানুষ। বন্ধুবান্ধবদের সঙ্গে আমরাও একটু মজা করি। তাই এত চাপ নেবেন না।