মুখ্যমন্ত্রীর আমন্ত্রণে মঙ্গলবার সকালেই তিলোত্তমায় ভাইজান

কলকাতা: ফের যেন উৎসবের আমেজ শহর কলকাতায়। সৌজন্যে ২৯ তম কলকাতা আন্তর্জাতিক চলচ্চিত্র উৎসব (KIFF)। আজ অর্থাৎ ৫ ডিসেম্বর থেকে ১২ ডিসেম্বর সাতদিন ব্যাপী চলবে এই সিনেমা উৎসব। ৫ ডিসেম্বর ২৯ তম কলকাতা আন্তর্জাতিক চলচ্চিত্র উৎসবের উদ্বোধনী অনুষ্ঠান। মুখ্যমন্ত্রী মমতা বন্দ্যোপাধ্যায়ের (Mamata Banerjee) আমন্ত্রনে চলচ্চিত্র উৎসবের উদ্বোধনী অনুষ্ঠানে থাকছেন সালমন খান (Salman Khan)। আর সেকারণে মঙ্গলবার সকালেই তিলোত্তমায় পা রেখেছেন ভাইজান। চলচ্চিত্র উৎসবের মঞ্চে সলমান খানের বক্তব্য শুনতে অধীর আগ্রহে অপেক্ষা করে রয়েছে তাঁর অগুণতি ভক্তরা। সোশ্যাল মিডিয়ায় ভাইরাল কলকাতা বিমানবন্দরে ভাইজানের আবির্ভাবের মুহূর্ত ভাইরাল নেটপাড়ায়।

কলকাতা চলচ্চিত্র উৎসবের উদ্বোধনী অনুষ্ঠান বরাবরই সকলের নজর কাড়ে। টলিউডের একঝাঁক তারকার সমাবেশ তো ঘটেই। সেই সঙ্গে মঞ্চ আলোকিত করেন বলিউড সেলিব্রিটিরা। শাহরুখ-অমিতাভ-কাজল-রানি সহ একাধিক স্টারের মিলন ঘটে। তবে, চলতি বছরের সিনে উৎসবে আসছেন না অমিতাভ-শাহরুখ।

আরও পড়ুন: কবে বিয়ের পিঁড়িতে বসছেন অঙ্কুশ-ঐন্দ্রিলা?

উল্লেখ্য, কয়েক মাসই আগে কলকাতায় একটি অনুষ্ঠানে যোগ গিতে এসেছিলেন সলমান খান। তখন তিনি কালীঘাটে মুখ্যমন্ত্রীর বাড়িতে তাঁর সঙ্গে দেখা করতে গিয়েছিলেন। সেখানে তাঁদের দীর্ঘক্ষণ কথাবার্তাও হয়। সলমানকে তখনই মুখ্যমন্ত্রী এবছর চলচ্চিত্র উৎসবে আসার জন্য আমন্ত্রন জানিয়েছিলেন। মুখ্যমন্ত্রীর কথামতই আজ সকালে কলকাতায় পা রাখলেন বলিউডের দাবাং। আন্তর্জাতিক চলচ্চিত্র উৎসবে শুধু সলমানই নয়, দোসর সংগীতশিল্পী অরিজিৎ সিং। সিনে উৎসবের থিম সং রয়েছে অরিজিতের কণ্ঠে।