সলমন খানকে ‘জঙ্গি’ ঘোষণা পাকিস্তানের!

ওয়েব ডেস্ক : অভিনেতা সলমন খানকে (Salman Khan) ‘জঙ্গি’ (Terrorist) হিসাবে ঘোষণা করল পাকিস্তান (Pakistan)! বলিউডের ভাইজানকে পাক সরকার অ্যান্টি টেরোরিজ়ম অ্যাক্ট (১৯৯৭)-এর চতুর্থ তফসিলের আওতায় রেখেছে। এই তালিকাতেই জঙ্গিদের রাখে পাক সরকার। জানা গিয়েছে, রিয়াধে সলমনের কিছু মন্তব্যের কারণেই এই সিদ্ধান্ত নিয়েছে ইসলামাবাদ।

প্রসঙ্গত, রিয়াধে (Riyadh) ‘জয় ফোরাম ২০২৫’ নামে এক অনুষ্ঠানে অংশ নিয়ে সলমন বলেছিলেন, সৌদি আরবে বহু দেশের মানুষ থাকেন। আর এখানে ভারতীয় সিনেমা ব্যপক জনপ্রিয়তা পায়। তার পরেই তিনি বলেছিলেন, ‘বালোচিস্তান (Balochistan), আফগানিস্তান (Afganistan) ও পাকিস্তান (Pakistan) থেকে বহু মানুষ এখানে এসে কাজ করেন।’ বালোচিস্তানকে কেন পাকিস্তানের থেকে আলাদা করে দেখানো হয়েছে, তাতেই আপত্তি পাক সরকারের। সেই কারণেই বলিউডের ভাইজানকে ‘জঙ্গি’ হিসাবে ঘোষণা করেছে পাকিস্তান।

আরও খবর : জন্মদিন উদযাপন করেও ট্রোলিংয়ের শিকার মালাইকা

এই নিষেধাজ্ঞার ফলে আপাতত পাকিস্তানে যাতায়াত করতে পারবেন না সলমন (Salman Khan)। এমনকী তাঁর বিরুদ্ধে আইনি পথেও হাঁটতে পারে পাক সরকার। প্রসঙ্গত, পাকিস্তানের থেকে নিজেকে আলাদা করতে চায় বালোচিস্তান। তার জন্য দীর্ঘদিন ধরে লড়াই চালিয়ে আসছে তারা। কারণ, দীর্ঘদিন ধরে পাক সেনা তাঁদের উপর অত্যারচার করছে বলে দাবি করে আসছে বালোচরা।

এবার, পাকিস্তান (Pakistan) ও বালোচিস্তানের (Balochistan) নাম আলাদা করে করে বলার কারণে ভারতীয় অভিনেতাকে জঙ্গি হিসাবে ঘোষণা করল পাকিস্তান। অবশ্য এ নিয়ে সলমনের তরফে এখনও কোনও বিবৃতি দেওয়া হয়নি। তবে এ নিয়ে সমাজমাধ্যমে জোর চর্চা শুরু হয়েছে।