সোশ্যাল মিডিয়ায় ঐশ্বর্যকে আনফলো করলেন অমিতাভ?

কলকাতা: একে অমিতাভ বচ্চনের (Amitabh Bachchan) পরিবার, তার উপর আবার ঐশ্বর্য (Aishwarya Rai Bachchan)। সবমিলিয়ে চর্চার বিষয়বস্তু যে একেবারে জমজমাট। গত কয়েক মাস ধরে একটাই কানাঘুষো বচ্চন পরিবারের চিড় নাকি দিন দিন বাড়ছে। কখনও অভিষেকের হাতের আংটি উধাও, কখনও আবার সম্পত্তির ভাগ-বাটোয়ারা। দীপাবলির মতো উৎসবের দিনেও পরিবারে নেই ঐশ্বর্য! কোনও কিছুতেই বাদ যাচ্ছে না চর্চা। এবার নতুন একটি বিষয় এসেছে। শোনা যাচ্ছে, বৌমা ঐশ্বর্যাকে নাকি ইনস্টাগ্রামে আনফলো করে দিয়েছেন অমিতাভ বচ্চন।

সম্প্রতি অমিতাভের ইনস্টাগ্রাম প্রোফাইল ঘেঁটে দেখা যায়, ঐশ্বর্যাকে আর ফলো করেন না তিনি। তবে, নেটাগরিকদের একটা অংশের দাবি, ইনস্টাগ্রামে নাকি কোনও দিনই একে অপরকে ফলো করতেন না অমিতাভ ও ঐশ্বর্যা। তাই আনফলো করার প্রশ্নই ওঠে না। আবার নেটাগরিকদের অন্য এক অংশের মত, ইনস্টাগ্রামে নিরাপত্তা সংক্রান্ত বিশেষ কারসাজির কারণেই নাকি দেখা যাচ্ছে না বিগ বি আদৌ ঐশ্বর্যাকে ফলো করেন কি না।

আরও পড়ুন: চলচ্চিত্র উৎসবের মঞ্চে ‘নায়কে’র শ্রদ্ধা মহানায়ককে

উল্লেখ্য, ২০০৭ সালে অভিষেক ও ঐশ্বর্যর বিয়ে হয়। বচ্চন পরিবারের বধূ হন প্রাক্তন বিশ্বসুন্দরী। ২০১১ সালের ১৬ নভেম্বর অভিষেক-ঐশ্বর্যর একমাত্র মেয়ে আরাধ্যার জন্ম হয়। শোনা যায়, বিয়ের কিছু দিন পর থেকেই নাকি শাশুড়ি জয়া বচ্চনের সঙ্গে ঐশ্বর্যর বনিবনা নেই। এমনকী ননদ শ্বেতা বচ্চনের সঙ্গেও অভিনেত্রীর দূরত্ব রয়েছে। কিন্তু বচ্চন পরিবারে ভাঙনের জল্পনা চলতি বছরের দিওয়ালির পর থেকে আরও জোরাল হয়। একদিকে যখন বচ্চন পরিবারের পুজোর আয়োজন হচ্ছিল, অন্যদিকে মেয়েকে নিয়ে মুম্বই ছাড়তে দেখা যায় ঐশ্বর্য রাই বচ্চনকে। এতেই প্রশ্ন ওঠে তাহলে কি বউমার সঙ্গে বনিবনা নেই বলেই মেয়ে শ্বেতার সঙ্গে দিওয়ালির পুজো সারলেন অমিতাভ?