অতিরিক্ত মাদক সেবনে মৃত্যু পুনমের, সামনে এল নতুন দাবি

মুম্বই: জরায়ু মুখ ক্যান্সারে (Cervical Cancer) নয়, অতিরিক্ত মাদক সেবনের কারণে মৃত্যু হয়েছে মডেল অভিনেত্রী পুনম পান্ডের (Poonam Pandey)। এমনই চাঞ্চল্যকর দাবি করল একটি সংবাদমাধ্যম। শুক্রবার সন্ধ্যায় ওই দাবি সামনে আসে। তবে কী ধরনের মাদকদ্রব্য সেবন করেছিলেন তিনি তা পরিষ্কার নয়। তবে এই দাবির স্বপক্ষে অভিনেত্রীর পরিবারের তরফে কেউ কোনও বক্তব্য পেশ করেননি। এমনকী তাঁর মৃত্যুর সত্যতা নিয়েও এদিন সন্ধ্যা পর্যন্ত অভিনেত্রীর পরিবারের কেউ মুখ খোলননি।

শুক্রবার সকালে সার্ভাইক্যাল ক্যান্সারে ওই মডেল অভিনেত্রীর মৃত্যুর খবর সামনে আসে। বলিউড সূত্রে খবর, জরায়ু মুখের ক্যানসারে আক্রান্ত হয়ে ২ ফেব্রুয়ারি মারা যান বলিউড অভিনেত্রী পুনম পান্ডে (Poonam Pandey)। তাঁর অফিসিয়াল ইনস্টাগ্রাম পেজের মাধ্যমে তাঁর ম্যানেজার এই তথ্য জানিয়েছেন। তবে কারও কারও মতে তাঁর সোশ্যাল মিডিয়ার (Social Media) পেজ হ্যাক করা হয়েছে। ফলে তাঁর মৃত্যু নিয়ে ধোঁয়াশা। কলকাতাটিভি অনলাইন এই খবরের সত্যতা যাচাই করেনি।

আরও পড়ুন: সৎভাবে প্রশ্নের উত্তর দিতে ভালো লাগে, নাম না করে নরেন্দ্র মোদিকে খোঁচা রাহুল গান্ধীর

উত্তরপ্রদেশের কানপুরের মেয়ে পুনম। সোশ্যাল মিডিয়ায় সাহসী পোস্টের জন্য তিনি পরিচিত ছিলেন। ২০১১ সালে ক্রিকেট বিশ্বকাপের সময় তিনি ঘোষণা করেছিলেন ভারত জিতলে তিনি নগ্ন হবেন। যা নিয়ে সাড়া পড়ে যায়।